In nomine summæ et individue Trinitatis. Ego Wigo dono Deo et sanctis ejus apostolis Petro et Paulo, ad locum Cluniacum, pro filio meo Humberto, quem trado ad serviendum Deo in jam dicto cænobio, aliquid de mea hereditate, quæ sita est in pago Viennense, in villa Cociaco: hoc est unum clausum de vinea, qui terminat de duabus partibus viis publicis, et de tercia parte terra Sancti Petri, de ipsa hereditate. Faciant autem ab hodierna die et deinceps quicquid facere de utilitate loci voluerint rectores Sancti Petri. Et ut firmum permaneat, manu propria firmavi, testibusque tradidi roborandam.